Joensuun kanavan avattava silta.
Tukinuittoa kanavan läpi vuonna 2009.
**Joensuun kanava** on sulkukanava, joka sijaitsee Pielisjoella Joensuun kaupungin keskustassa Siltakadun kohdalla. Kanava on yksi kolmesta Pielisjoen sulkukanavista yhdessä Kaltimon ja Kuurnan kanavien kanssa. Ensimmäinen kanava paikalle rakennettiin vuosina 1876–1877. Kanavan pituus oli 537 metriä ja siinä oli yksi puinen sulku, jonka pituus oli 35,6 metriä, leveys 7,7 metriä ja syvyys 2,1 metriä. Tämä sulku uusittiin vuosina 1918–1923 betonirakenteiseksi. *lähde?*

Vanhan sulun paikalle rakennettiin vuosina 1971–1973 uusi suursulku, jonka pituus on 160 metriä, leveys 16 metriä ja syvyys 2,4 metriä. Nykyisessä sulussa on sektoriportit. Vanhasta sulusta on nykyisin säilynyt enää sulun itäpuolen kiveys.

Joensuun kanavan sulun ja Länsikosken välisessä saaressa sijaitsee Pielisjoen kanavoinnin muistomerkki, jonka tekijä on tuntematon. Muistomerkki räjäytettiin 1917, koska siinä kuvattua Venäjän kaksipäistä kotkaa pidettiin silloin vanhan tsaarinvallan symbolina. Pronssinen muistomerkki löytyi Pekkalan kartanosta ja palautettiin entiselle paikalleen vuonna 1968.*lähde tarkemmin?*

Kanavan yli kulkevan läppäsillan alikulkukorkeus on suljettuna 2,5 metriä. Sillan ja sulkuporttien koneistot ovat sähkömekaaniset. Kanavasta on mahdollista kulkea itsepalvelukäytöllä, mikäli sillan avausta ei tarvita. Pudotuskorkeus kanavassa on 0,3 metriä. 

Kanavan kaukokäyttökeskuksesta suoritetaan kaikkien Pielisjoen kanavien ja avattavien siltojen käyttö.

Kanavan ja avattavan sillan käyttö- ja kunnossapitotehtävistä vastaa Väyläviraston urakoitsijana Mismo Oy.

|  |
| --- |
| **Kanavan aukioloajat v. 2023**  |
| toukokuu | ma–su 7–21 |
| kesäkuu | ma–su 7–23 |
| heinäkuu |
| elokuu |
| syyskuu | ma–su 7–18 |
| lokakuu | ma–su 7–17 |

Kuvia
-----

* Joensuun kanavan alaportit.Joensuun kanavan alaportit.
* Karelia-Soutu Joensuun kanavassa kesällä 2019Karelia-Soutu Joensuun kanavassa kesällä 2019
* Justus-proomu Joensuun kanavassa kesällä 2019.Justus-proomu Joensuun kanavassa kesällä 2019.
* Joensuun kanava talvella.Joensuun kanava talvella.
* Joensuun kanavan kaukokäyttökeskus.Joensuun kanavan kaukokäyttökeskus.

Lähteet
-------

* Suomen kanavat – Joensuun kanava (Arkistoitu – Internet Archive)
* Väylävirasto – Joensuun kanava

### Viitteet

1. ↑  Suomen kanavat: Joensuun kanava *kanaler.arnholm.nu*.  Arkistoitu 31.10.2007. Viitattu 12.2.2008.
2. ↑  Suomen kanavat, Joensuun kanava *kanaler.arnholm.nu*.
3. ↑  Keisarin kotka räjäytettiin muttei hengiltä.  *Karjalainen*, 20.8.2011.
4. ↑  Väylävirasto, Joensuun kanava *vayla.fi*.
5. ↑  Väylävirasto: Joensuun kanava *vayla.fi*.
6. ↑  Sisävesikanavat - Mismo Oy *mismo.fi*.
7. ↑  Väylävirasto: Väyläpilvi - Kanavaliikennemääräykset 2017 *ava.vaylapilvi.fi*.
8. ↑  Väylävirasto: Joensuun kanava *vayla.fi*.

Aiheesta muualla
----------------

* Kuvia tai muita tiedostoja aiheesta **Joensuun kanava** Wikimedia Commonsissa

Vuoksen vesistön kanavat

|  |  |
| --- | --- |
| Heinäveden reitti | Karvion kanava | Kerman kanava | Pilpan kanava | Vihovuonteen kanava |
| Iisalmen reitti | Ahkiolahden kanava | Nerkoon kanava |
| Juojärven reitti | Kaavinkosken kanava | Taivallahden kanava | Varistaipaleen kanava |
| Leppävirran reitti | Konnuksen kanava | Naapuskosken kanava | Taipaleen kanava |
| Nilsiän reitti | Lastukosken kanava | Juankosken kanava | Karjalankosken kanava |
| Pielisen reitti | Joensuun kanava | Kaltimon kanava | Kuurnan kanava |
| Muita kanavia | Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava |